Dahulu, sebuah pertempuran besar tercetus.
Pahlawan-pahlawan masyhur terus berjuang untuk kepercayaan dan cita-cita mereka.
Namun, tiada sesiapa menang pertarungan itu
dan 21 pedang yang menentukan takdir dunia
bertaburan di Timur Jauh.
Kisah ini bermula
apabila seorang lelaki memperoleh sebilah pedang yang unik.
BLADE
TSURUGI
KIZAMI
MONME
TOUKI
PUTERI SAYA
TOKYO BLADE
PEMENTASAN DRAMA
Puteri Saya.
Touki.
Kisah ini ialah fiksyen.
MELAKONKAN TOUKI AQUA HOSHINO, 16
MELAKONKAN PUTERI SAYA AKANE KUROKAWA, 17
PEMENTASAN DRAMA 2.5D TOKYO BLADE, HARI PERTAMA LATIHAN
Okey, mari berehat selama sepuluh minit.
MELAKONKAN TSURUGI KANA ARIMA, 17
MELAKONKAN KIZAMI MELT NARUSHIMA, 16
MELAKONKAN MONME SAKUYA KAMOSHIDA, 22
Kurokawa, awak ada masa?
Ya.
Satu musim lagi dah berlalu sejak konsert pertama B Komachi yang baru.
Itu empat bulan lalu.
Sejak itu, kami telah mengadakan beberapa konsert kecil
dan sentiasa mengeluarkan video,
mengumpul lebih ramai peminat sementara itu.
Untuk Aqua,
dia kata dia tak nak jadi pelakon tapi dia mendapat lebih banyak kerja berlakon.
Sebenarnya, saya tak tahu apa yang dia fikirkan.
Yalah.
Dia ada teman wanita yang comel sekarang.
Mereka mula keluar bersama melalui sebuah rancangan TV
dan mereka akan berlakon dengan senior dalam sebuah pementasan drama.
Namun menurutnya, mereka cuma ada hubungan profesional.
Dia jahat. Musuh kaum hawa. Itulah pendapat saya.
KELUARGA HOSHINO
Saya baik-baik saja.
Sehingga saya dapat berdiri di pentas Dome yang Mama impikan,
saya akan terus bekerja keras sebagai seorang idola.
KUMPULAN IDOLA, B KOMACHI RUBY HOSHINO, 16
Tengoklah, Mama.
Tokyo Blade ialah komik popular dengan lebih daripada 50 juta naskhah terjual.
Ia mengisahkan pertarungan klasik di mana kumpulan-kumpulan berbeza di Jepun
mengeratkan persahabatan dan kasih sayang sepanjang pengembaraan mereka.
Arima ialah ahli Puak Shinjuku dengan watak-watak utama lain.
Puak Shibuya, puak saya dan Akane, ingin menghalang mereka.
Senario untuk pementasan drama ini
berkisar tentang Konflik Shibuya, di mana dua kumpulan ini melawan satu sama lain.
Saya cuma ada babak dengan Arima di akhir pementasan.
Awak kecewa dapat beberapa babak saja dengan Kana?
Awak berdua nampak rapat.
Awak datang ke mesyuarat barisan pelakon bersama-sama.
Ia sebaliknya.
Apabila ia tentang berlakon, dia jadi sangat bersemangat sampai saya rasa takut.
Saya gembira babak kami berdua sikit. Dia takkan merungut banyak sangat.
Begitu rupanya.
Namun bukankah seronok dapat bersembang tentang lakonan?
Saya boleh bercakap tentangnya sepanjang hari.
Awak biar betul.
Itu cuma untuk orang yang berminat dalam lakonan.
Awak pula tak minat?
Tidak.
Orang yang buat pementasan teater ialah orang yang suka berlakon
dan ikhlas tentangnya.
Saya berbeza.
Berlakon ialah cara untuk saya mengetahui kebenaran tentang Ai.
Wakil Teater Lalalai, Toshiro Kindaichi.
Lelaki yang mungkin telah mempengaruhi Ai.
Satu cara untuk mendekati dia.
- Rehat hampir tamat. - Ya.
Tunggu.
Jom pergi.
Saya dengar Shinjuku, kawasan yang tak terkawal, telah disatukan oleh seseorang.
Nama dia Blade.
Begitu. Nampak menarik.
Saya akan pergi siasat orang itu.
Tolong jangan cari gaduh tanpa berfikir panjang.
Boleh saya teman awak?
Kita tiada pelakon yang teruk kali ini, ya?
Pedang Peneman saya bernama Iwadachi.
Tentulah Arima yang dah lama berlakon
dan semua orang dalam Lalalai boleh berlakon.
Saya tak pasti tentang Melt semasa saya nampak dia dalam Manis Hari Ini,
tapi dia boleh tahan.
Aqua kata ini pementasannya yang pertama tapi dia peka dan sempurna.
Kaburagi selalu pilih pelakon yang bagus apabila dia sarankan mereka.
Persaingan antara Arima dan Akane,
pelakon berbakat yang baru dan lama dari generasi yang sama itu menyeronokkan juga.
Pelakon yang mendalami wataknya dengan sepenuh hati
dan pelakon yang menyesuaikan diri dan bereaksi kepada persembahan orang lain.
Mereka memang berbeza.
Pada pendapat saya, Akane mendahului Arima.
Saya harap Arima takkan kalah.
Jangan pasti sangat.
Pedang ini terlalu bagus untuk samurai kampung seperti awak.
Lagipun kita ada Himekawa.
Arima, betul?
Jangan tahan diri.
MELAKONKAN BLADE, WATAK UTAMA TOKYO BLADE TAIKI HIMEKAWA, 19
Awak nak lawan saya?
Nampaknya kita tak boleh berbincang tentang ini.
Pemenang akan jadi pasangan pedang itu. Apa pendapat awak?
Baiklah, itu cukup mudah!
Jangan merungut apabila awak mati!
Awak pun sama!
Itu saja yang awak boleh buat?
Awak tak setanding dengan saya.
Bisinglah!
Kenapa? Awak dah nak berputus asa?
Jangan angkuh sangat!
Rasakan serangan ini!
Apa yang kelakar sangat?
Awak kuat, ya?
Jangan dekat sangat dengan saya!
Kana Arima, awak nak pergi makan?
Boleh juga. Saya ada banyak soalan nak tanya awak.
Ikutlah kami, Melt.
Apa? Saya?
Mestilah. Kita ada banyak babak bersama-sama.
Kana.
Sehingga baru-baru ini, dia selalu mendahulukan orang lain.
Dia bukan pelakon yang suka merebut perhatian.
Dia bukan jenis orang
yang boleh pentingkan diri sendiri untuk mencuri perhatian semua orang.
Adakah ia keyakinan? Keazaman? Dia dapat sesuatu dengan menjadi idola?
Lalalai juga tak menunjukkan kemajuan baru-baru ini.
Saya terima pementasan teater 2.5D dan mendapatkan pelakon dari luar
sebab saya rasa kami perlukan motivasi.
Mereka semua suka bersaing, tahu.
Mustahil mereka tak rasa apa-apa selepas melihat sesuatu seperti itu.
Mereka akan jadi terdesak
memikirkan cara untuk bersaing dengan itu.
Jika mereka adalah pelakon sebenar.
PEMENTASAN TEATER 2.5D TOKYO BLADE, HARI KETIGA LATIHAN
Untuk pementasan, kami biasanya berlatih selama kira-kiranya sebulan.
Kami mula pada tengah hari dan berlatih selama enam atau tujuh jam.
Ramai antara kami yang sibuk jadi bukan semua orang boleh hadir.
Terutamanya pelakon utama yang tak dapat menghadiri latihan kerana ada kerja lain.
Jadi kami selalu upah pelakon gantian untuk menggantikan mereka semasa latihan.
Namun orang teater memang suka berlakon
jadi mereka akan datang walaupun hanya boleh hadir pada waktu malam.
Arima, awak ada masa?
Ada apa?
Macam mana nak baca ini?
"Sakimori".
Begitu.
Apa? Saya sangka "Boujin".
Pandainya awak, Arima.
Itu normal.
Kenapa ada ramai pelakon teater yang tak boleh baca kanji?
Mungkin awak patut lebih banyak membaca buku.
Saya tak suka buku. Tulisannya terlalu kecil.
Saya lebih suka melihat gambar.
Saya faham. Saya cuma baca komik.
Menjadi penggila teater ialah...
Pada hari ketiga, beberapa kumpulan mula terbentuk di dewan latihan.
Saya akan bawa beberapa buah buku, jadi bacalah.
Kumpulan watak utama.
Baiklah.
Kumpulan Lalalai dan kumpulan watak pembantu.
Serta...
Teman lelaki saya nampak sangat terasing.
Dia tak pandai bergaul dengan orang lain?
Maksud saya, dia memberikan aura yang sangat negatif.
Namun saya faham.
Awak sedang melihat Kana?
Ya.
"Ya"?
Awak tahu, saya ini awak punya...
Arima ada kebiasaan menyesuaikan tahap lakonannya dengan orang lain di set.
Dulu dia kehilangan kerja sebab menunjuk-nunjukkan kemahiran lakonannya.
Jadi mungkin itu taktiknya untuk terus hidup dalam industri ini.
Sehingga baru-baru ini, dia dikelilingi oleh pelakon-pelakon yang kurang baik
dan berikan persembahan yang kurang baik juga.
Namun kali ini,
dia ada Taiki Himekawa, pelakon bintang Teater Lalalai di sisinya.
Jika Arima akan berlakon di tahapnya...
Akane, awak nak kalahkan Arima. Betul?
Kalau terus begini, habislah awak. Awak akan kalah teruk.
Benci!
Geramnya!
Kalau awak marah, cakap sajalah. Awak fikir awak budak-budak?
Patutkah awak risau tentang saya? Kalau terus begini, awak akan...
Saya bukannya cuba nak menang pun.
Saya tahu saya tak boleh kalahkan orang yang berbakat.
STUDIO B
Bunuh semua orang
dalam Puak Shinjuku.
Kurokawa, katakannya dengan nada yang lebih kuat.
Sesuaikan emosi awak dengan orang lain.
Faham.
Lebih kuat. Nada yang lebih kuat.
Macam ini?
Bunuh semua orang dalam Puak Shinjuku!
Okey. Mari gunakan itu.
Seterusnya, babak Shinjuku. Arima, awak dulu.
Baik.
Jadi itulah yang dia nak.
Macam mana kita nak pergi ke Shibuya?
Awak tak pernah pergi?
Mestilah pernah! Banyak kali! Jangan ejek saya!
Awak pasti? Awak tahu dia kadangkala bercakap dengan loghat.
Yakah? Bila?
Sejak hari pertama kita berjumpa. Awak tak perasan?
Permulaan saya dalam pementasan ini tak begitu bagus.
Sebabnya ialah skrip ini.
Puteri Saya, watak yang saya lakonkan tak selalu muncul dalam komik asal.
Pada mulanya, dia muncul sebagai kekasih Touki.
Namun peminat mula gandingkan Touki dengan musuhnya, Tsurugi.
Dia akhirnya kehilangan babak-babak sebagai peneman Touki.
Dialah yang digelar sebagai heroin yang kalah.
Dalam bab terbaru komik asal,
malangnya, wataknya sebagai tunang Touki telah dilupakan.
Lelaki suka perempuan yang penuh perasaan dan ceria seperti Tsurugi, betul?
Agaknya. Komik juga nampaknya mengubah cerita ini ke arah itu juga.
Jika saya kekal senyap, gadis-gadis seperti dia akan merampas segala-galanya.
Hakikat yang Puteri Saya tak muncul sangat juga
bermaksud saya kekurangan bahan untuk menganalisis karakter itu.
Saya perlu isi bahagian yang hilang dengan imaginasi saya
dan lengkapkan watak itu sendiri.
Namun tafsiran saya tentang watak itu nampaknya agak berbeza
dengan skrip.
Atau sebenarnya, dia sangat berbeza dengan versi asal.
Dia berubah menjadi watak stok!
Asalnya, dia pemalu dan lembut.
Seorang gadis yang berbelah bahagi tentang membunuh orang.
Namun dia berubah menjadi watak yang suka berlawan
untuk memendekkan masa pementasan.
Ia seperti dia menjadi orang gila yang suka membunuh.
Saya tahu beberapa perubahan perlu dilakukan
apabila awak mengadaptasi komik menjadi pementasan.
Namun perubahan ini dibuat untuk menyenangkan penulis.
Saya rasa kasihan dengan Puteri Saya.
Selepas semua yang dia lalui dalam komik, dia dilayan dengan teruk di sini juga.
Saya suka awak.
Namun nampaknya kita tak boleh buat apa-apa.
Penulis asal bersetuju dengan skrip ini.
Saya perlu bekerja dengan ini.
PEMENTASAN DRAMA 2.5D TOKYO BLADE, HARI KELIMA LATIHAN
Hai, saya dah sampai.
Hei, GOA. Apa khabar?
Jadual untuk skrip saya yang lain dah hancur.
Mereka nak salinan yang telah diubah pada pagi ini. Susah betul.
Saya mengantuk sangat.
En. GOA, penulis drama, dah sampai.
Ya.
Penulis asal juga akan datang. Agaknya sebab itu dia hadir hari ini.
Hei, apa pendapat awak tentang skrip ini?
Apa?
Ia agak berbeza dengan yang asal.
Betul.
Namun saya rasa kebanyakannya mengikuti cerita asal.
Ia 90 kali lebih bagus berbanding skrip drama terakhir yang saya lakonkan.
Ya, Manis Hari Ini memang hancur.
Jika ada sesuatu yang mengganggu awak, apa kata awak tanya saja dia?
Tak boleh. Kita sepatutnya dapatkan nasihat berlakon daripada pengarah.
Menerima terlalu banyak nasihat akan mengelirukan pelakon, betul?
Malah En. Kindaichi tak benarkan pelakon beri ulasan kepada satu sama lain.
Begitu.
Awak ada masa untuk lihat Smash Heaven? Saya mungkin masih boleh dapatkan tiket.
- Ya. - Maafkan saya.
Kurokawa nampaknya ada soalan tentang skrip itu.
Lebih baik jika kami boleh dapatkan pendapat En. Kindaichi juga.
Hei, Aqua!
Kalau begini, ia tak mengelirukan, betul?
Ya, tapi...
Nak tanya apa?
Tanya sajalah, Kurokawa.
Ia tentang Puteri Saya.
Macam mana saya nak katakannya...
Saya tak begitu faham wataknya daripada skrip ini.
Seperti punca wataknya jadi begitu.
Ya. Dia lebih agresif berbanding dalam komik asal.
Betul! Dia lebih berbelah bahagi di dalam komik.
Ya, betul.
Saya mengalami kesukaran dengan bahagian itu juga.
Namun jika kita cuba tunjukkan konfliknya dalam medium seperti sebuah pementasan,
walaupun ia boleh dilakukan, ia akan mengambil terlalu banyak masa.
Dalam komik, awak boleh tunjuk perasaan seseorang dalam hanya satu panel.
Namun untuk menunjukkan itu kepada penonton yang jauh daripada pentas,
kita perlukan lebih banyak masa.
Saya menulis pementasan untuk dua jam
dengan pelbagai watak-watak yang menunjukkan pelbagai emosi.
Untuk melakukan itu, saya perlu buat semuanya jadi mudah.
Kalau tak, semua babak jadi tak serasi
dan tak masuk akal kepada penonton.
Kita takkan perlukan penulis drama
jika kita gunakan saja semua benda dari bahan sumber.
Kerja saya mencari dan memilih bahagian yang menyeronokkan untuk pementasan ini.
Saya peminat komik asal juga, jadi saya tak nak tukar terlalu banyak.
Agaknya menjalankan tugas yang jahat itu ialah kerja saya juga.
Walaupun begitu, awaklah yang akan melakonkan watak itu.
Jika ia mengganggu awak, saya akan menukarnya.
Jangan manjakan dia.
Saya dah baca beberapa buku komik asal.
Memasukkan perasaan Puteri Saya akan merumitkan cerita.
Menjadikan dia seorang watak aktif memudahkan struktur konflik.
Jadi lebih senang untuk penonton lihat apa yang kita fokuskan.
Keputusan ini tak salah sebagai seorang penulis drama.
Sebab itu saya menerimanya.
Dalam pementasan, peranan awak bukannya menunjukkan kekompleksan watak awak
tapi untuk tunjukkan permusuhan antara semua watak dalam cara yang mudah.
Itu dia. Awak puas hati?
Ya.
STRUKTUR KONFLIK TUNJUKKAN PERMUSUHAN DENGAN MUDAH!
Dalam cara yang mudah, ya?
Hai, semua orang!
Kita ada tetamu istimewa hari ini!
Helo.
Beliau ialah penulis Tokyo Blade, Cik Abiko.
Saya Kichijoji. Saya di sini untuk menemannya.
Cik Kichijoji, dah lama tak jumpa!
Arima, kita tak berjumpa sejak parti Manis Hari Ini!
Gembira dapat berjumpa dengan awak juga, Aqua.
Terima kasih.
Sensei, lama tak jumpa.
Oh, ya.
Saya dah agak tapi dia tak begitu sukakan saya.
Awak memang teruk dalam Manis Hari Ini.
Sebagai penulis asal, mestilah dia akan bencikan awak.
Yalah.
Sensei, gembira dapat berjumpa dengan awak.
Hei, sapalah dia betul-betul.
Melihat orang yang cantik buat saya panik.
Saya faham tapi awak tak boleh buat begini.
Silakan duduk.
Terima kasih banyak.
Apa pendapat awak, Sensei?
Mereka semua pelakon yang sangat hebat.
Saya rasa pementasan ini pasti hebat.
Tentulah. Lalalai cuma ada pelakon kelas pertama.
Saya pasti semua orang dah berlatih dengan rajin.
Sensei, awak patut kata "melakukan raptai" dan bukannya "berlatih" untuk pementasan.
Yakah? Maafkan saya.
Saya tak tahu apa-apa tentangnya.
Mereka memang hebat. Saya takkan dapat lakukan apa yang mereka boleh buat.
Namun sebab itulah saya patut buat begini, betul?
Saya patut katakan ini sendiri, betul?
Skrip itu.
Ia masih boleh ditukar?
Tentulah. Tapi bahagian mana?
"Bahagian mana?"
Semuanya.
Terjemahan sari kata oleh Hajar Idris